section_heading: Brzina hlađenja čelika
paragraph_text: Utjecaj brzine hlađenja na temperature faznih prijelaza odnosno na raspad austenita kod jednog podeutektoidnog čelika s 0,45% C (maseni udjel) prikazan je na slici. Kod malih brzina hlađenja (< 50 ºC/s) linije Ar<sub>3</sub> i Ar<sub>1</sub> su značajno udaljene. Ispod linije Ar<sub>3</sub> izlučuje se proeutektoidni ferit, a kod Ar<sub>1</sub> preostali austenit pretvara se u perlit.